Vláda Slovenskej republiky od 4. júla 2006 do 8. júla 2010

Vláda Slovenskej republiky od 4. júla 2006 do 8. júla 2010, resp. prvá vláda Roberta Fica bola vláda, ktorá vznikla po parlamentných voľbách uskutočnených 17. júna 2006. Vládu tvorilo 11 zástupcov strany SMER – sociálna demokracia (SMER-SD), traja zástupcovia Slovenskej národnej strany (SNS) a dvaja zástupcovia Ľudovej strany – Hnutia za demokratické Slovensko (ĽS-HZDS). Viedol ju Robert Fico (SMER-SD).

Nastupovala po štvorročnom reformnom období druhej vlády Mikuláša Dzurindu.

 Činnosť vlády 
 Zdravotníctvo 
Jedným z prvých krokov nového ministra bolo zrušenie poplatkov.

20. septembra 2006, predseda Lekárskeho odborového združenia Marián Kollár oznámil, že LOZ končí štrajkovú pohotovosť. Podľa dohody s ministrom Ivanom Valentovičom sa dohodli na ukončení transformácie nemocníc, ktorú začala predchádzajúca vláda a neurčitom zvýšení finančných prostriedkov do zdravotníctva.

V ďalšom období ministerstvo nepredstavilo ďalšiu koncepciu pre svoj rezort, objavovali sa len rôzne návrhy vedúce k oslabeniu voľného trhu v sektore. Jedným z najväčších zásahov do systému je snaha o násilné prepoistenie troch miliónov poistencov alebo zrušenie systému pluralitného zdravotného poistenia.

V programovom vyhlásení vlády bol avizovaný vznik fondu na financovanie zvlášť náročných výkonov. Podľa ministra by mal fond slúžiť na financovanie transplantácií, drahej liečby a ďalších výkonov. Tento návrh bol podrobený kritike ekonómov, keďže by tak ministerstvo získalo kontrolu nad 14 miliardami Sk, ktoré dnes prerozdeľujú poisťovne. Tým, že by nebolo jasne určené na aké diagnózy sú peniaze z fondu používané by sa údajne vytváral priestor na korupciu.

 Spravodlivosť a bezpečnosť 
Minister Štefan Harabin sa od svojho nástupu do funkcie zameral na zvrátenie zmien, ktoré zaviedlo ministerstvo v predchádzajúcom období. Snažil sa o zrušenie Špeciálneho súdu a Úradu špeciálnej prokuratúry s tým, že obe tieto inštitúcie sú protiústavné. Napriek svojmu názoru neinicioval podanie na Ústavný súd.

V októbri 2006 v priebehu dvoch dní odvolal sedem predsedov krajských či okresných súdov. O svoje funkcie prišli predsedovia krajských súdov v Bratislave (Darina Kuchtová), v Banskej Bystrici (Ľudovít Bradáč) a v Žiline (Róbert Urban). Minister odvolával aj predsedov okresných súdov – v Žiline Petra Hrnčiara, vo Veľkom Krtíši Milana Ružičku, v Dolnom Kubíne Petra Bebeja a v Bratislave Gabrielu Sobolovskú. Minister tak údajne urobil na základe výsledkov kontroly Najvyššieho kontrolného úradu, podnetov od ombudsmana, občanov a výsledkov kontroly – v odvolacích dekrétoch však neuviedol žiadne dôvody. Podľa Daniela Lipšica však išlo najmä o ľudí, ktorí sa verejne vyjadrili za zachovanie Špeciálneho súdu a boli protagonistami súdnej reformy.

 Legitimita vlády od občanov SR a jej zloženie 
 koaličná strana počet hlasov vo voľbách % zisk počet mandátov v NR SR počet kresiel vo vláde predseda strany SMER-SD 671 185 29,14 % 50 11 Robert Fico SNS 270 230 11,73 % 20 3 Ján Slota ĽS-HZDS 202 540 8,79 % 15 2 Vladimír Mečiar koalícia spolu 1 143 955 49,67 % 85  18  spolu SR 2 303 139 100 % 150 18 

 Zloženie vlády 

 Rezort Minister Strana Nástup do úradu Odchod z úradu Predseda vlády Slovenskej republiky Robert Fico SMER-SD 4. júla 2006 8. júla 2010 Podpredseda vlády pre vedomostnú spoločnosť,európske záležitosti, ľudské práva a menšiny Dušan Čaplovič SMER-SD 4. júla 2006 8. júla 2010 Podpredseda vlády a minister vnútra Robert Kaliňák SMER-SD 4. júla 2006 8. júla , 2010 Podpredseda vlády a minister školstva Ján Mikolaj SNS 4. júla 2006 8. júla 2010 Podpredsedovia vlády a ministri spravodlivosti Štefan Harabin Nestr. (nom. ĽS-HZDS) 4. júla 2006 23. júna 2009 Robert Fico (poverený riadením) SMER-SD 23. júna 2009 3. júla 2009 Viera Petríková ĽS-HZDS 3. júla 2009 8. júla 2010 Minister hospodárstva Ľubomír Jahnátek SMER-SD 4. júla 2006 8. júla 2010 Minister financií Ján Počiatek SMER-SD 4. júla 2006 8. júla 2010 Minister dopravy, pôšt a telekomunikácií Ľubomír Vážny SMER-SD 4. júla 2006 8. júla 2010 Ministri poľnohospodárstva Miroslav Jureňa ĽS-HZDS 4. júla 2006 28. novembra 2007 Zdenka Kramplová ĽS-HZDS 28. novembra 2007 18. októbra 2008 Stanislav Becík ĽS-HZDS 18. októbra 2008 16. septembra 2009 Vladimír Chovan ĽS-HZDS 16. septembra 2009 8. júla 2010 Minister výstavby a regionálneho rozvoja Marian Janušek SNS 4. júla 2006 15. apríla 2009 Igor Štefanov SNS 15. apríla 2009 11. marca 2010 Ján Mikolaj  (poverený riadením) SNS 11. marca 2010 8. júla 2010 Minister obrany František Kašický SMER-SD 4. júla 2006 30. januára 2008 Jaroslav Baška SMER-SD 30. januára 2008 8. júla 2010 Minister zahraničných vecí Ján Kubiš SMER-SD 4. júla 2006 26. januára 2009 Miroslav Lajčák Nestr. (nom. SMER-SD) 26. januára 2009 8. júla 2010 Ministerka práce, sociálnych vecí a rodiny Viera Tomanová SMER-SD 4. júla 2006 8. júla 2010 Minister životného prostredia* Jaroslav Izák SNS 4. júla 2006 18. augusta 2008 Ján Chrbet SNS 18. augusta 2008 5. mája 2009 Ján Mikolaj (poverený riadením) SNS 6. mája 2009 20. mája 2009 Viliam Turský SNS 20. mája 2009 28. augusta 2009 Dušan Čaplovič (poverený riadením) SMER-SD 28. augusta 2009 28. októbra 2009 Jozef Medveď SMER-SD 29. októbra 2009 30. júna 2010 Minister kultúry Marek Maďarič SMER-SD 4. júla 2006 8. júla 2010 Minister zdravotníctva Ivan Valentovič SMER-SD 4. júla 2006 3. júna 2008 Richard Raši SMER-SD 3. júna 2008 8. júla 2010

S platnosťou k 30. júnu 2010 došlo k zrušeniu ministerstva zákonom č 37/2010 Z. z, jeho agendu od 1. júla 2010 prevzalo ministerstvo poľnohospodárstva, životného prostredia a regionálneho rozvoja.

 Externé odkazy 
 Úrad vlády Slovenskej republiky

Kategória:Vláda Slovenskej republiky
Kategória:2006 na Slovensku
Kategória:2007 na Slovensku
Kategória:2008 na Slovensku
Kategória:2009 na Slovensku
Kategória:2010 na Slovensku
Kategória:Robert Fico
Kategória:Vladimír Mečiar